Eesti plokkvibukoondis

Eesti plokkvibukoondis on võistkond, kes osaleb rahvusvahelistel tiitlivõistlustel ja maailma karikavõistluste ning GP etappidel. 2023. aastal kuulusid koondisse Robin Jäätma, Lisell Jäätma, Meeri-Marita Paas, Maris Tetsmann ja Evert Ressar. Varem on koondises võistelnud ka Emily Hõim, Hanna Liina Lippand ja Karl Kivilo. Treenerid on Maarika Jäätma ja Snežana Stoljarova. Maailma edetabelis seisuga 1. august 2023 olid Robin Jäätma 10. kohal, Lisell Jäätma 7. kohal, segavõistkond 4. kohal. Euroopa U21 vanuseklassi 2017. aasta Euroopa meistrivõistlustel Prantsusmaal võitis Eesti naiskond kuldmedali koosseisus Lisell Jäätma, Meeri-Marita Paas ja Emily Hõim, tehes sellega Eesti vibuspordi ajalugu. Eesti naiskond võitis aprillis 2019. aastal Euroopa GP-etapilt kuldmedali (Meeri-Marita Paas, Lisell Jäätma ja Emily Hõim). Robin Jäätma saavutas 2021. aasta maailmameistrivõistlustel meeste arvestuses 3. koha. Aprillis 2022. aastal Türgis peetud MK-etapil võitis Eesti plokkvibunaiskond pronksmedali, koosseisus Lisell Jäätma, Meeri-Marita Paas ja Maris Tetsmann. Eestile on see ajaloo esimene maailma karikaetapi medal vibulaskmises. 2022. aasta mais Lõuna-Koreas Gwangjus peetud MK-etapil võitis Eesti plokkvibukoondis kaks hõbemedalit – teise koha sai nii naiskond (Lisell Jäätma, Meeri-Marita Paas ja Maris Tetsmann) kui segavõistkond (Lisell Jäätma, Robin Jäätma). Individuaalselt sai Lisell Jäätma neljanda koha. 2022. aastal Münchenis toimunud Euroopa meistrivõistlustel saavutas segavõistkond (Lisell Jäätma ja Robin Jäätma) hõbemedali. Naiskond sai neljanda koha. Individuaalselt sai Robin Jäätma pronksmedali. 2022. aasta juunis Pariisis toimud MK-etapil saaavutasid Lisell ja Robin Jäätma segapaaride seas neljanda koha. Naiskond jäi viiendaks, kuid püstitas kvalifikatsioonis uue Euroopa ja Eesti rekordi. Luksemburgis Strassenis toimunud vibulaskmise sise-MK-sarja esimene etapil novembris 2022 võitis Lisell Jäätma naiste arvestuses hõbemedali ja Robin Jäätma meeste arvestuses pronksmedali. Colombias Medellínis toimunud 2023. aasta MK-etapil võitis segavõistkond (Lisell Jäätma ja Robin Jäätma) pronksmedali. Euroopa mängudel Krakówis 2023. aastal võitis segavõistkond (Lisell Jäätma ja Robin Jäätma) kuldmedali. Vibusport Plokkvibu Sportvibu Eesti plokkvibu naiskond Eesti Vibuliit Eesti Vibuliit. vibuliit.ee Vibuliit. 2. august 2023. Eesti vibusportlased võitsid ajaloolise Euroopa meistrikulla. sport.delfi.ee, 11. märts 2017. Plokkvibunaiskond põrutas poodiumile: eestlannad tegi MK-etapil ajalugu. ohtuleht.ee, 20. aprill 2022. "Eesti plokkvibukoondis võitis MK-etapil kaks hõbemedalit". sport.err.ee. ERR. 21. mai 2022. Vaadatud 2. augustil 2023. Eesti vibulaskurid said EM-il hõbeda ja pronksi. sport.err.ee, 11. juuni 2022. Jäätmad tulid MK-etapil neljandaks, naiskond püstitas Eesti rekordi. sport.err.ee, 28. juuni 2022. Eesti plokkvibukoondis naaseb MK-etapilt kahe medaliga sport.err.ee, 20. november 2022. Lisell ja Robin Jäätma naasevad MK-etapilt medaliga. sport.err.ee, 17. juuni 2023. Lisell ja Robin Jäätma võitsid Euroopa mängudel kuldmedali. sport.err.ee, 25. juuni 2023. Türi Vibukool Ideaalselt lasknud Lisell Jäätma püstitas Euroopa mängude rekordi. sport.err.ee, 24. juuni 2023. Jäätma suurriikide ees võetud kullast: see näitab, et kõik on võimalik. sport.err.ee, 2. juuli 2023.